**Yhdysvaltalaiset mittayksiköt** (U.S. Customary System) ovat muun muassa Yhdysvalloissa käytössä oleva yksikköjärjestelmä, joka pohjautuu suurelta osin siirtomaa-aikaiseen brittiläiseen yksikköjärjestelmään. Eroa on nesteen tilavuuden yksiköissä sekä monien yksiköiden määritelmissä.

Mittayksiköiden yhdenmukaisuutta säätelee Yhdysvaltojen mittatoimisto, Office of Weights and Measures. Se pyrkii myös edistämään kansainvälisen SI-mittajärjestelmän käyttöönottoa, mutta kuluttajien tietämys SI-yksiköistä vaihtelee. CIA:n mukaan maailman kolme viimeistä valtiota, joissa SI-järjestelmä ei ole virallisessa käytössä ovat Yhdysvallat, Burma ja Liberia.

Pituus
------

Yhdysvaltalaiset pituuden mittayksiköt ovat tuuma, jalka, jaardi ja maili.

| Nimi | englanniksi | Lyhenne | Pienempinä yksikköinä | SI-yksikköinä |
| --- | --- | --- | --- | --- |
| tuuma, | inch | in, "| - | 2,54 cm |
| jalka, | foot | ft | 12 tuumaa | 30,48 cm |
| jaardi | yard | yd | 3 jalkaa = 36 tuumaa | 91,44 cm |
| maili, | mile | mi | 5280 jalkaa | 1609,344 m |

Massa
-----

Yhdysvaltalaiset massan mittayksiköt ovat unssi, pauna ja tonni.

| Nimi | englanniksi | Lyhenne | Pienempinä yksikköinä | SI-yksikköinä |
| --- | --- | --- | --- | --- |
| unssi, | ounce | oz | - | 28,35 g |
| pauna, | pound | lb | 16 oz | 454 g |
| tonni | ton | - | 2000 lb | 907,2 kg |

Vetomitat
---------

Yhdysvaltalainen nesteen vetomitan perusyksikkö on gallona. Pienemmät mittayksiköt ovat englanninkielisiltä nimiltään ja lyhenteiltään fluid ounce (fl oz), cup (c), pint (pt) ja quart (qt).

| Nimi | Lyhenne | Pienempinä yksikköinä | SI-yksikköinä (litra) |
| --- | --- | --- | --- |
| fluid ounce | fl oz | (1/128 gallonaa) | 0,0296 litraa |
| cup (kupillinen) | c | 8 fl oz (1/16 gallonaa) | 0,24 litraa |
| pint (pintti) | pt | 2 c (1/8 gallonaa) | 0,47 litraa |
| quart (varttigallona) | qt | 4 c (1/4 gallonaa) | 0,95 litraa |
| gallon (gallona) | gal | 4 qt | 3,79 litraa |

  

Nesteen tilavuuden määrittämiseen käytetään ns. vetomittoja. Ne ovat erisuuruisia brittiläisessä ja amerikkalaisessa järjestelmässä. Perustana on kummassakin maassa gallona. Yhdysvalloissa käytetään gallona on määritelty tarkalleen 231 kuutiotuumaksi. Kiinteille aineille käytetään suurelta osin saman nimisiä, mutta hieman suurempia yksiköitä, jotka on määritelty siten, että bushel on tarkalleen 2150,42 kuutiotuumaa. Näin ollen amerikkalainen gallonan nestemitta tarkalleen 3,785 411 784 litraa ja kiinteiden aineiden gallona noin 4,404 883 770 86 litraa.

Brittiläinen järjestelmä on ollut käytössä myös muun muassa Australiassa ja Etelä-Afrikassa, amerikkalainen Yhdysvaltojen lisäksi Kanadassa sekä eräissä Karibianmeren saarivaltiossa.

Lähteet
-------

1. ↑  Weights and Measures NIST. Viitattu 10.5.2014.
2. ↑  Everyday Life within the United States NIST. Viitattu 10.5.2014.
3. ↑  Appendix G: Weights and measures CIA.  Arkistoitu 6.4.2011. Viitattu 10.5.2014.
4. 1 2 3  U.S. Customary System of Measurement Mt. San Jacinto College.  Arkistoitu 12.5.2014. Viitattu 10.5.2014.
5. ↑  Metric conversions Metric conversions. Viitattu 10.5.2014.
6. ↑  A Dictionary of Units - Volume Cleave Books. Viitattu 12.9.2011.
7. ↑  Otavan iso Fokus, 2. osa, art. Gallona

Aiheesta muualla
----------------

* Miksi Yhdysvallat ei ottanut metrijärjestelmää käyttöön? – Merirosvot saattoivat ratkaista pelin Yle, 2017